Добър ден!! Какви са процедурите при наемане на работа на граждани извън ЕС. Става въпрос за украински граждани. За какъв период от време имат право на престой




Наемане на работа на граждани извън ЕС
======================================

 

Здравейте, г-н Радев, 


не сте уточнили в запитването си дали се касае за сезонна работа или не, за да получите точен отговор на поставените от Вас въпроси, които са регламентирани в Закона за чужденците в РБ и Закона за трудовата миграция и трудовата мобилност. Така например за извършване на сезонна работа за срок до 90 дни без прекъсване чужденецът трябва да притежава валидна виза за краткосрочно пребиваване за целите на сезонна работа, когато такава се изисква, и заетостта да е регистрирана от органите на Министерството на труда и социалната политика по реда на Закона за трудовата миграция и трудовата мобилност и правилника за неговото прилагане.


Поздрави,  

адв. Николина Митова  

0898 303092




Съобразно чл. 24к. от Закона за чужденците в РБ – разрешение за сезонен работник с право на продължително пребиваване могат да получат чужденци, които отговарят на условията за достъп до пазара на труда по смисъла на Закона за трудовата миграция и трудовата мобилност и които притежават виза по чл. 15, ал. 1. Разрешението се издава след решение на органите на Министерството на труда и социалната политика за срока на трудовия договор, но не по-малко от 90 дни и не повече от 9 месеца. Разрешението може да бъде удължено еднократно в рамките на този срок след решение на органите на Министерството на труда и социалната политика.  

Разрешението се издава по ускорена процедура за кандидати, които поне веднъж са работили на територията на Република България като сезонни работници през последните 5 години.  

Когато разрешението изтича, докато е в ход процедура за продължаване или подновяване, сезонният работник има право да пребивава на територията на Република България, докато бъде взето решение по заявлението, при условие че то е било подадено в рамките на срока на валидност на разрешението и не е изтекъл срокът съгласно решението на Министерството на труда и социалната политика.




Точно за сезонна работа става въпрос. А може ли този период да бъде удължен след като изтече. Ако да, какви са изискванията


